बेटी बचाओ-बेटी पढ़ाओ अभियान में आम आदमी को जोड़ें : डीसी
डीसीशरणदीप कौर बराड़ ने कहा कि बेटी बचाओ-बेटी पढ़ाओ अभियान में ओर अधिक तेजी लाने के लिए विशेष प्रयास किये जाएं तथा आम आदमी की भागीदारी सुनिश्चित करें। डीसी बेटी बचाओ-बेटी पढ़ाओ अभियान से जुड़े हुए अधिकारियों की बैठक को संबोधित कर रही थी।
उन्होंने कहा कि प्रदेश सरकार ने बेटी बचाओ-बेटी पढ़ाओ अभियान के प्रति जागरूकता लाने के लिए कारगर कदम उठाए हैं। उन्होंने कहा कि बेटी बचाओ-बेटी पढ़ाओ अभियान के तहत लड़कियों के प्रति समाज की मानसिकता को बदलना है और यह कार्यक्रम तभी सफल हो पाएगा जब समाज का प्रत्येक सदस्य इसके साथ जुड़ेंगे। उन्होंने कहा कि जिला में घटते लिंगानुपात पर नियंत्रण करना, लड़कियों को अच्छी शिक्षा प्रदान करना तथा लड़का लड़की बीच में स्कूल छोड़ें, कुपोषण से बचना, खून की कमी को दूर करना, ये सभी बेटी बचाओ-बेटी पढ़ाओ अभियान का अंग है। डीसी ने कहा कि भ्रूण हत्या रोकने के लिए विशेष प्रयास किये जाए। कोई भी व्यक्ति भ्रूण हत्या में संलिप्त पाया जाए तो उनके खिलाफ सख्त से सख्त कार्रवाई करें तथा जहां कहीं भी लड़का पैदा होने के नाम पर दवाइयां दी जाती है उस क्लीनिक अस्पताल के खिलाफ कार्रवाई करें। उन्होंने कहा कि कोई भी काम करने का लाभ तभी होता है जब हम उसे लगातार करेंगे।सिविल सर्जन डाॅ. सूरजभान कंबोज ने बताया कि बेटी बचाओ-बेटी पढ़ाओ अभियान के तहत भ्रूण हत्या रोकने के लिए कारगर कदम उठाए गए हैं, भविष्य में भी उठाए जाएंगे।
उन्होंने बताया कि अक्टूबर 2015 में सेक्स रेशो सिरसा जिले का 1000 लड़कों के पीछे 948 लड़कियां था तथा नवम्बर 2015 में यह बढ़कर 1000 लड़कों के पीछे 985 हो गया। बैठक में सिविल सर्जन डाॅ. सूरजभान कम्बोज, उप सिविल सर्जन डाॅ. वीरेश भूषण, जिला शिक्षा अधिकारी सुरेश शर्मा, जिला विकास एवं पंचायत अधिकारी संजीव गोयल उपस्थित थे।
सिरसा। लघुसचिवालय में बेटी बचाओ बेटी पढ़ाओ अभियान के बारे मंे अधिकारियों से बैठक करते हुए डीसी शरणदीप कौर बराड़।
hin_Deva hin_Deva hin_Deva hin_Deva hin_Deva